Jedna z mojich posledných úloh v práci bola vytvoriť web prezentáciu pre nášho klienta. Žiadna server-side funcionalita, čisté HTML stránky. Je to jednoduchá vec - nie je potrebný programátor, žiadna databáza dá sa to nasadiť na ktorýkoľvek hosting.
Celé to zvládne jeden človek za pár dní. Háčik je ale v tom, že ak máme takýto statický web, každá stránka má v sebe z väčšej časti opakujúci sa kód a pri každej zmene je potrebné upraviť všetky stránky. Vec sa ešte komplikuje ak má byť web vo viacerých jazykoch. Riešením je napríklad vyhľadávanie a premenovávanie nad všetkými súbormi, to ale môže spôsobiť veľa problémov, ak sa človek pomýli a nevie už niektoré zmeny vrátiť späť. A mýli sa každý.